
Sutikti perimti Šiaulių miesto savivaldybės nuosavybėn valstybei nuosavybės teise priklausantį, šiuo metu Lietuvos kalėjimų tarnybos patikėjimo teise valdomą valstybės nekilnojamąjį turtą – inžinerinius tinklus.

Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 30 punktu, kuriame nurodyta savivaldybės savarankiškoji funkcija – šilumos ir geriamojo vandens tiekimo ir nuotekų tvarkymo organizavimas. Rengiant sprendimo projektą taip pat vadovautasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 5 punktu, kuriuose nustatyta, kad savivaldybė turtą įgyja savivaldybės tarybos sutikimu, perimdama valstybės turtą savivaldybių savarankiškosioms funkcijoms įgyvendinti, o valstybei nuosavybės teise priklausantis turtas perduodamas savivaldybių nuosavybėn Vyriausybės nutarimu.
Numatomos naujo teisinio reglamentavimo nuostatos. 
2016 m. balandžio 5 d. tarp UAB „Šiaulių vandenys“, Šiaulių tardymo izoliatoriaus (kurio teisių ir pareigų perėmėja yra Lietuvos kalėjimų tarnyba) ir Šiaulių miesto savivaldybės administracijos pasirašyta Inžinerinių tinklų (geriamojo vandens tiekimo ir nuotekų šalinimo tinklų) statybos ir šių tinklų nuosavybės teisių perleidimo sutartis (toliau - Trišalė sutartis), pagal kurią UAB „Šiaulių vandenys“ įsipareigojo teisės aktų nustatyta tvarka neatlygintinai perimti nuosavybės teises į Šiaulių tardymo izoliatoriaus pastatytą ir Nekilnojamojo turto registre įregistruotą infrastruktūrą – inžinerinius tinklus (geriamojo vandens tiekimo ir nuotekų šalinimo tinklus). Lietuvos Respublikos nekilnojamojo turto registre įregistruoti šie pastatyti inžineriniai tinklai (toliau – Inžineriniai tinklai):
) nuotekų šalinimo tinklai (unikalus numeris – 4400-4360-2179, ilgis – 2 566,28 m, baigtumas – 100 proc.) Šiaulių r. sav., Ginkūnų sen., Malavėniukų k., Šilauogių g. 15;
) nuotekų šalinimo tinklai (unikalus numeris – 4400-4360-2202, ilgis – 845,17 m, baigtumas – 100 proc.) Šiaulių r. sav., Ginkūnų sen., Malavėniukų k., Šilauogių g. 15;
) vandentiekio tinklai (unikalus numeris – 4400-4360-2168, ilgis – 5 254,85 m, baigtumas – 100 proc.) Šiaulių r. sav., Ginkūnų sen., Malavėniukų k., Šilauogių g. 15;
) vandentiekio tinklai (unikalus numeris – 4400-4360-2186, ilgis – 1 409,93 m, baigtumas – 100 proc.) Šiaulių r. sav., Ginkūnų sen., Malavėniukų k., Šilauogių g. 15.
Lietuvos Respublikos teisingumo ministerija 2024-05-06 raštu Nr. (1.10 Mr) 7R-1542 „Dėl inžinerinių tinklų perėmimo“, prašo pateikti Lietuvos kalėjimų tarnybai Šiaulių miesto tarybos sutikimą ir prašymą dėl anksčiau minėtų tinklų perėmimo savivaldybės nuosavybėn. Gavusi Šiaulių miesto tarybos sutikimą ir prašymą, Lietuvos kalėjimų tarnybą parengs Lietuvos Respublikos Vyriausybės nutarimo projektą dėl Inžinerinių tinklų perdavimo Šiaulių miesto savivaldybei. Perėmus Inžinerinius tinklus Šiaulių miesto savivaldybės nuosavybėn, bus galima pradėti jų perdavimo UAB „Šiaulių vandenys“ procedūras.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – Šiaulių miesto savivaldybė perims nuosavybėn valstybei nuosavybės teise priklausantį turtą. Perimtas turtas – Inžineriniai tinklai bus perduoti ir naudojami UAB „Šiaulių vandenys“ veikloje atliekant savivaldybės savarankiškąją funkciją – šilumos ir geriamojo vandens tiekimo ir nuotekų tvarkymo organizavimas.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Savivaldybės biudžeto lėšų sprendimo įgyvendinimui nereikės.

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.

